Organisasjonen hadde sitt utspring blant annet i deler av Unge Høyre. Organisasjonen hadde rundt 500 medlemmer. Politisk ble organisasjonen beskrevet som proamerikansk, antikommunistisk og konservativ. Komiteen for Sydøst-Asia dannet en motvekt til den radikale venstresiden representert ved organisasjoner som FNL-vennlige Solidaritetskomiteen for Vietnam og Vietnam-bevegelsen i Norge. I desember 1966 arrangerte Komiteen for Sydøst-Asia og Norsk ungdom for europeisk enhet de første proamerikanske demonstrasjonene i Oslo.